section_heading: Glazbeni stil
paragraph_text: S novim albumom, Like a Prayer, Madonna započinje novu fazu. Izdaje potpuno iskreni album koji je odražavao njezine misli o propalom braku sa Seanom Pennom i njezinoj samoći. Madonna je komentirala kako je album vrlo emotivan i da je morala tražiti po svojoj duši kako bi pronašla prave osjećaje. Album je uključivao različite žanrove poput dancea, R&B-a, gospela. Njezina veza s Pennom i roditeljima su se odrazili na težinu tekstova. Madonna je nastavila stvarati balade i brze pjesme za albume Erotica (1992.) i Bedtime Stories (1994.). Željela je ostati suvremena koristeći neke druge pjesme, rap glazbu, bubnjeve i hip hop. Glas joj se podigao na višu razinu, što se najbolje vidjelo u pjesmama "Rain" i "Take a Bow". Za vrijeme snimanja filma Evita, pohađala je satove pjevanja koji su joj još povećali vokalni doseg. Tada je Madonna izjavila: "Pohađala sam sate pjevanja i shvatila sam da koristim samo pola svog glasa". Prije sam misila da imam ograničeni doseg. Nastavljajući svoju glazbenu evoluciju s albumom Ray of Light, pjesma "Frozen" je prikazala potpuno formiran snažan glas i nagovjetaj klasične glazbe. Vokal joj je bio suzdržan i pjesme s albuma je pjevala bez vibrata. Međutim, udah zraka za vrijeme pjevanja je postao više izražen. S novim milenijem, dolazi album Music. Od toga albuma, Madonna je pjevala normalnim glasom u srednjem rasponu, te ponekad pjevala više u refrenima. Fouz-Hernández je komentirao: "Kroz cijelu svoju karijeru, Madonnina manipulacija njezinim glasom nam dokazuje da, odbijajući biti definirana na jedan način, nam to otvara vrata za nove načine glazbene analize".